Diari Oficial de la Generalitat Valenciana


Sumari del DOGV 4382, del 20-11-2002 (2002/12817)

RESOLUCIÓ de 8 de novembre de 2002, del subsecretari de l'Oficina de Ciència i Tecnologia, per la qual s'adjudiquen ajudes als projectes I+D Generalitat Valenciana, aprovats per raó de les convocatòries anteriors, modalitat C.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4382

Data del DOGV
:   20-11-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/12308


Organisme emissor
:   Presidència de la Generalitat

Tipus de document
:   Resolució

RESOLUCIÓ de 8 de novembre de 2002, del subsecretari de l'Oficina de Ciència i Tecnologia, per la qual s'adjudiquen ajudes als projectes I+D Generalitat Valenciana, aprovats per raó de les convocatòries anteriors, modalitat C. [2002/X12631]
  
L'Orde de 10 de juliol de 2002 (DOGV núm. 4.295, de 18 de juliol) de la Conselleria d'Innovació i Competitivitat, va convocar ajudes per a projectes I+D, per a l'exercici 2002.
  
Per Resolució de 14 d'octubre de 2002, del subsecretari de l'Oficina de Ciència i Tecnologia, es va publicar al tauler d'anuncis de l'Oficina de Ciència i Tecnologia (carrer de Colom núm. 66, de València) i en l'adreça d'internet http://www.gva.es/ocyt/, la relació definitiva de sol·licituds admeses, en no haver sol·licituds per a esmenar, ni sol·licituds excloses provisionalment.
  
Així mateix, l'article 12 de l'Orde de 10 de juliol de 2002, citada disposa que, finalitzat el procés d'avaluació, la concessió o la denegació de les ajudes es realitzarà per resolució del conseller d'Innovació i Competitivitat i es publicarà en el Diari Oficial de la Generalitat Valenciana.
  
L'article 1 del Decret 7/2002, de 25 de juliol, del president de la Generalitat Valenciana assigna a la Presidència de la Generalitat Valenciana les competències en matèria de política científica i tecnològica, investigació i desenrotllament i innovació, entre altres, i l'article 2 del Decret 9/2002, de 5 de setembre, del president de la Generalitat Valenciana, pel qual es deleguen en el subsecretari de l'Oficina de Ciència i Tecnologia l'atribució de dictar les resolucions relatives a les convocatòries i l'atorgament de les de les ajudes i subvencions a què es referix l'article 47 del Decret Legislatiu de 26 de juny de 1991, del Govern Valencià, i les facultats corresponent en matèria de despesa.
  
L'article 18.1 de la citada Orde de 10 de juliol de 2002, contempla la possibilitat de procedir al pagament de la totalitat de les quantitats concedides anteriorment a la realització de l'actuació, en els termes que establix l'article 33.3 de la Llei/2001, de 27 de desembre, de Pressupostos de la Generalitat Vaelnciana per a l'exercici 2002, després de la presentació per part del beneficiari, si és el cas, d'aval bancari per les quanties anticipades.
  
Per tot allò, una vegada comprovades les sol·licituds presentades i finalitzat el procés d'avaluació, resolc:
  
Primer
  
Concedir les ajudes per als projectes de I+D Generalitat Valenciana, modalitat C, aprovats en virtut de la resolució de 26 de desembre de 2000 (DOGV núm. 3.909, de 3 de gener de 2001), a les universitats i els centres d'investigació de la Comunitat Valenciana que s'indiquen en la relació que figura com a annex I de la present resolució, i en les quanties expressades.
  
Segon
  
Autoritzar la despesa, disposar del crèdit, reconéixer l'obligació i proposar el pagament corresponent a les entitats beneficiàries que figuren en l'annex II.a) per un import total de 753.999 euros, a càrrec del programa 542.10, línia T4019000.
  
Tercer
  
Autoritzar la despesa i disposar del crèdit, corresponent per al pagament a les entitats beneficiàries que figuren en l'annex II.b per un import total de 2.497 euros, a càrrec del programa 542.10, línia T4019000 i reconéixer l'obligació i proposar el pagament a les dites entitats una vegada que hagen dipositat la fiança per mitjà d'aval bancari per eixe import, davant el Servei Territorial de la Conselleria d'Economia, Hisenda i Ocupació.
  
Quart
  
Les entitats beneficiàries de les ajudes estan obligades al compliment del que establixen les base de l'Orde de 10 de juliol de 2002, adés citada.
  
Cinqué
  
D'acord amb el que establix l'article 16 de l'Orde de 10 de juliol de 2002 adés citada, s'entendrà acceptada l'ajuda concedida, en els termes previstos en la resolució d'esta, si passats deu dies des de la publicació en el DOGV de la resolució de concessió, l'entitat interessada no hi haguera renunciat expressament per mitjà d'escrit dirigit a la Subsecretaria de l'Oficina de Ciència i Tecnologia.
  
Sisé
  
D'acord amb el que establixen els articles 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que esgota la via administrativa, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des del dia següent a la publicació de la present resolució.
  
València, 8 de novembre de 2002.- El subsecretari de l'Oficina de Ciència i Tecnologia: Javier Quesada Ibáñez.